Пасля аднаўлення Докшыцкага раёна ў 1965-м годзе пачалася партыйная кар’ера Чарнецкага. Пачынаў парторгам у тагачасным калгасе “Іскра” (Пруднікі). Разам са старшынёй Аркадзем Голубам днявалі і начавалі на фермах ды палетках. У шэсць гадзін раніцы трэба было ўжо быць на нарадзе, дадому вярталіся з цёмным. Усе калгаснікі працавалі з поўнай самааддачай. Іван Аляксандравіч успамінае, што арганікі вывозілі на палеткі па 70 тысяч тон. Затое і ўраджай атрымлівалі адпаведны. Бульба расла, як батоны, атрымлівалі па 380 цэнтнераў з гектара. Паглядзець на яе прыязджала абласное партыйнае кіраўніцтва. А раз прыйшлося сустра­каць і Пятра Міронавіча Машэрава. Прама на поле прыехаў першы сакратар ЦК партыі, каб паціснуць руку хлебаробам.